《对竹》
宋代·王令

竹风何撩萧，昼静发寒籁。
修纤谔天官，提揖纵玉佩。
岂无俗子遇，自会幽人爱。
心虚中养恬，节密外御介。
春萌喜含养，夏箨竟分解。
无花与物争，有荫亦人赖。
威威南山凤，尔飞何时届。
道远宁不饥，寒枝久虚待。
岂非缯缴虞，安有羽翮态。
当奈叶间虫，蠹尔所食坏。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。